CELEX: E2021C0271
Language: lv
Date: 2021-12-03 00:00:00
Title: EBTA Uzraudzības iestādes Deleģētais lēmums Nr. 271/21/COL (2021. gada 3. decembris), ar ko attiecībā uz kontrolēm, kuras jāveic Islandē un Norvēģijā, lai pārbaudītu EEZ tiesību aktu piemērošanu pārtikas un veterinārijas jomā, izveido daudzgadu kontroles programmu laikposmam no 2022. līdz 2026. gadam [2022/293]

24.2.2022   
            
            
               LV
            
            
               Eiropas Savienības Oficiālais Vēstnesis
            
            
               L 43/87
            
         
      EBTA UZRAUDZĪBAS IESTĀDES DELEĢĒTAIS LĒMUMS Nr. 271/21/COL
      (2021. gada 3. decembris),
      ar ko attiecībā uz kontrolēm, kuras jāveic Islandē un Norvēģijā, lai pārbaudītu EEZ tiesību aktu piemērošanu pārtikas un veterinārijas jomā, izveido daudzgadu kontroles programmu laikposmam no 2022. līdz 2026. gadam [2022/293]
      EBTA UZRAUDZĪBAS IESTĀDE,
      ņemot vērā EBTA valstu Nolīgumu par Uzraudzības iestādes un Tiesas izveidi un jo īpaši tā 1. protokolu,
      ņemot vērā tiesību aktu, kas minēts EEZ līguma I pielikuma I nodaļas 1.1. daļas 11.b punktā un II nodaļas 31.q punktā un II pielikuma XII nodaļas 164. punktā, – Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1) (Regula (ES) 2017/625), un jo īpaši tā 118. panta 1. punktu,
      kas grozīts un pielāgots EEZ līgumam ar tā 1. protokolu un nozaru pielāgojumiem, kuri minēti tā I un II pielikumā,
      tā kā:
      Par EEZ tiesību aktu izpildi pārtikas un veterinārijas jomā ir atbildīgas EEZ valstis, kuru kompetentās iestādes, organizējot oficiālās kontroles, pārrauga un pārbauda, vai attiecīgās EEZ prasības tiek faktiski ievērotas un izpildītas.
      No Regulas (ES) 2017/625 116. panta izriet, ka EBTA Uzraudzības iestādes (“Iestāde”) eksperti Islandē un Norvēģijā veic kontroles, tostarp revīzijas, lai pārbaudītu EEZ tiesību aktu piemērošanu. Iestādes īstenotās kontroles ir jāveic tādās jomās kā pārtika un barība, dzīvnieku veselība un labturība, dzīvnieku izcelsmes blakusprodukti un atvasināti produkti, augu aizsardzības līdzekļi, bioloģiskā ražošana un valsts kontroles sistēmu darbība un to kompetento iestāžu darbība, kuras šīs sistēmas pārvalda.
      No Regulas (ES) 2017/625 118. panta 1. punkta izriet, ka Iestādei jāiedibina kontroles programma, kas paredzēta kontrolēm, kuras tās ekspertiem jāveic Islandē un Norvēģijā, kā paredzēts minētās regulas 116. panta 1. punktā.
      Šī kontroļu daudzgadu programma ir noteikta konkrētām prioritārām jomām laikposmam no 2022. līdz 2026. gadam. Prioritāšu noteikšanas kritēriji cita starpā ietver apzinātos riskus un jaunus būtiskus jautājumus (piemēram, dzīvnieku slimības vai pārtikas vai dzīvnieku barības krīzes), nozares atbilstību Islandē un Norvēģijā, Islandes un Norvēģijas līdzšinējo veikumu attiecīgajā jomā un informāciju no attiecīgiem avotiem, tostarp prioritātes, ko Eiropas Komisija noteikusi savā kontroles programmā (2),
      IR PIEŅĒMUSI ŠO LĒMUMU.
      
                  1.
               
               
                  To kontroļu daudzgadu programma laikposmam no 2022. līdz 2026. gadam, kas Islandē un Norvēģijā jāveic Iestādes ekspertiem, kā paredzēts Regulas (ES) 2017/625 116. panta 1. punktā, ir izklāstīta šā lēmuma pielikumā.
               
            
                  2.
               
               
                  Šis lēmums ir adresēts Islandei un Norvēģijai.
               
            
                  3.
               
               
                  Šis lēmums stājas spēkā tā parakstīšanas dienā.
               
            
                  4.
               
               
                  Autentisks ir šā lēmuma teksts angļu valodā.
               
            
         Briselē, 2021. gada 3. decembrī
         EBTA Uzraudzības iestādes vārdā, rīkojoties saskaņā ar Deleģēto lēmumu Nr. 130/20/COL, –
         
            
               atbildīgais kolēģijas loceklis
            
            Högni S. KRISTJÁNSSON
         
         
            
               līdzparakstījies Tieslietu un administratīvo lietu
            
            
               nodaļas direktors
            
            
               Melpo-Menie JOSÉPHIDÈS
            
         
      
      
         (1)  Iekļauta EEZ līgumā ar EEZ Apvienotās komitejas Lēmumu Nr. 210/2019 (2019. gada 27. septembris).
      
         (2)  Komisijas Īstenošanas lēmums (ES) 2020/1550 (2020. gada 23. oktobris), ar ko attiecībā uz kontrolēm, kuras Komisijas ekspertiem dalībvalstīs jāveic, lai pārbaudītu Savienības agropārtikas ķēdes tiesību aktu piemērošanu, izveido daudzgadu programmu laikposmam no 2021. līdz 2025. gadam (OV L 354, 26.10.2020., 9. lpp.).
   
   
      
         PIELIKUMS
         Šajā pielikumā izklāstīta to kontroļu daudzgadu programma laikposmam no 2022. līdz 2026. gadam, kas Iestādes ekspertiem jāveic Islandē un Norvēģijā jomās, uz kurām attiecas Regula (ES) 2017/625.
         Kontroļu daudzgadu programma aptver Regulas (ES) 2017/625 1. panta 2. punktā minētās jomas, kā arī citas minētajā regulā paredzētās jomas, piemēram, krāpniecību un importa kontroli.
         Iestāde ir noteikusi konkrētas prioritārās jomas, piemēram, pārtika un barība, dzīvnieku veselība un labturība, dzīvnieku izcelsmes blakusprodukti un atvasināti produkti, bioloģiskā ražošana, krāpniecība un importa kontrole, kā arī valsts kontroles sistēmu un kompetento iestāžu darbība.
         Iestādes kontroles aptver noteiktās prioritārās jomas Islandē un Norvēģijā. Konkrētos jautājumus, uz kuriem attiecas atsevišķas kontroles, pielāgo situācijai katrā no minētajām valstīm, un uz Islandi attiecas izņēmumi, ko piemēro attiecībā uz tiesību aktiem dzīvnieku veselības un labturības jomā.
         Iestādes eksperti veic kontroles (tostarp pārbaudes uz vietas un revīzijas) un dokumentu analīzes saskaņā ar Regulas (ES) 2017/625 116. pantu.
         Iestādes kontroles tiek veiktas, lai plaši aptvertu jomas, kuras Iestāde ir noteikusi par prioritārām un kurās ir rūpīgi jāpārbauda oficiālo kontroles sistēmu un izpildes pasākumu īstenošanas līmenis un efektivitāte.
         Pielikuma A daļā ir norādītas attiecīgās kontroles jomas, kā arī Iestādes kontroļu mērķi laikposmam no 2022. līdz 2026. gadam. Pielikuma B daļā ir noteiktas prioritārās jomas katrā kontroles jomā.
         
            A daļa. Kontroles jomas un Iestādes kontroļu mērķi
         
         1.   Pārtika un pārtikas nekaitīgums
         
         Pārbaudīt atbilstību piemērojamajiem EEZ pārtikas un pārtikas nekaitīguma tiesību aktiem, kas reglamentē dzīvnieku un nedzīvnieku izcelsmes pārtikas ražošanu un laišanu tirgū (attiecas arī uz izsekojamību un marķēšanu, mikrobioloģisko drošumu un pārtikas izcelsmes zoonozes), atliekas un kontaminantus, pārtikas produktu informāciju patērētājiem un uzturvērtības un veselīguma norādes, materiālus un izstrādājumus, kuri nonākuši saskarē ar pārtiku, kā arī pārbaudīt oficiālo kontroļu īstenošanu šajā jomā.
         2.   Barība un barības nekaitīgums
         
         Pārbaudīt atbilstību piemērojamajiem EEZ tiesību aktiem, kas reglamentē barības nekaitīgumu (tostarp barības higiēnu, uzņēmumu apstiprināšanu un reģistrāciju, kontaminantus, barības izsekojamību un marķēšanu), ārstniecisko barību, barības tirdzniecību un lietošanu, kā arī pārbaudīt oficiālo kontroļu īstenošanu šajā jomā.
         3.   Dzīvnieku izcelsmes blakusprodukti un atvasinātie produkti
         
         Pārbaudīt atbilstību piemērojamajiem EEZ tiesību aktiem, kas reglamentē dzīvnieku izcelsmes blakusproduktus un atvasinātos produktus, kā arī pārbaudīt oficiālo kontroļu īstenošanu šajā jomā.
         4.   Dzīvnieku veselība
         
         Pārbaudīt atbilstību piemērojamajiem EEZ tiesību aktiem, kas reglamentē dzīvnieku veselību, galveno uzmanību pievēršot dzīvnieku veselības pārvaldībai, programmām statusa “brīvs no slimības” iegūšanai un uzturēšanai, būtiskāko aktīvo dzīvnieku slimību kontrolei un sagatavotībai pārvarēt vairākus epizootisko slimību uzliesmojumus, kā arī pārbaudīt oficiālo kontroļu īstenošanu šajā jomā.
         5.   Dzīvnieku labturība
         
         Pārbaudīt atbilstību piemērojamajiem EEZ tiesību aktiem, kas reglamentē rūpnieciski izmantojamo dzīvnieku labturību saimniecībās, pārvadāšanas un kaušanas laikā, piespiedu nokaušanas un ārkārtas nonāvēšanas laikā, kā arī pārbaudīt oficiālo kontroļu īstenošanu šajā jomā.
         6.   Bioloģiskā ražošana
         
         Pārbaudīt atbilstību piemērojamajiem EEZ tiesību aktiem, kas reglamentē bioloģisko produktu ražošanu un marķēšanu, kā arī pārbaudīt oficiālo kontroļu īstenošanu šajā jomā.
         7.   Preču un dzīvnieku ievešana EEZ no trešām valstīm
         
         Pārbaudīt atbilstību piemērojamajiem EEZ tiesību aktiem, kas reglamentē tādu dzīvnieku un preču oficiālās kontroles, kurus ieved Islandē un Norvēģijā no trešām valstīm, tostarp atbilstību prasībām attiecībā uz robežkontroles punktiem un vispārīgām un īpašām EEZ prasībām, ko piemēro attiecīgajiem dzīvniekiem un precēm. Īpaša uzmanība tiks pievērsta noteikumiem, kas paredzēti Regulā (ES) 2017/625 un saistītajos deleģētajos un īstenošanas aktos.
         8.   Vispārīgie un horizontālie aspekti
         
         Pārbaudīt atbilstību piemērojamiem EEZ tiesību aktiem, kas reglamentē krāpnieciskas vai maldinošas prakses atklāšanu un saukšanu pie atbildības par to jomās, uz kurām attiecas Regula (ES) 2017/625, kā arī pārbaudīt oficiālo kontroļu īstenošanu šajā jomā. Pārbaudīt, vai Islande un Norvēģija veic attiecīgus turpmākos pasākumus, kas paredzēti, lai novērstu visus konkrētos vai sistēmiskos trūkumus, kuri konstatēti Iestādes veiktajās kontrolēs. Pārbaudīt pasākumus, kas ieviesti, lai pārbaudītu oficiālo kontroļu efektivitāti.
         
            B DAĻA. Prioritārās jomas
         
         
                      
                  
                  
                     
                        Prioritārā joma
                     
                  
                  
                     
                        2022.–2026. gads
                     
                  
               
                     
                        Pārtika un pārtikas nekaitīgums
                     
                  
                  
                     Dzīvnieku izcelsmes pārtika
                  
                  
                     Zīdītāju un putnu gaļas un tās produktu, piena un tā produktu, zivsaimniecības produktu nekaitīgums un dzīvu gliemeņu ražošanas higiēna
                  
               
                     Nedzīvnieku izcelsmes pārtika
                  
                  
                     Augļu un dārzeņu, garšaugu, garšvielu un dīgstu nekaitīgums, kā arī kontaminanti
                  
                  
                      
                  
               
                     Atliekas un kontaminanti
                  
                  
                     Veterināro zāļu atliekas, pesticīdi un vidiski kontaminanti
                  
               
                     Pārtikas produktu informācija patērētājiem un uzturvērtības un veselīguma norāžu izmantošana
                  
                  
                     Pārtikas produktu informācija patērētājiem un uzturvērtības un veselīguma norāžu izmantošana
                  
                  
                      
                  
               
                     Saskarē ar pārtiku nonākuši materiāli un izstrādājumi
                  
                  
                      
                  
                  
                     Tiešā vai netiešā saskarē ar pārtiku nonākuši materiāli un izstrādājumi
                  
               
                     
                        Barība un barības nekaitīgums
                     
                  
                  
                     Vispārējais barības nekaitīgums
                  
                  
                     Barības nekaitīgums visos posmos, tostarp primārajā ražošanā, uzņēmumu apstiprināšana un reģistrācija, barības higiēna, izsekojamība, marķēšana un kontaminanti
                  
               
                     Ārstnieciskā barība
                  
                  
                      
                  
                  
                     Ārstnieciskās barības ražošana, izplatīšana un lietošana
                  
               
                     Barības tirdzniecība un lietošana
                  
                  
                      
                  
                  
                     Barības laišana tirgū un lietošana, tostarp marķēšana un informācija lietotājiem, iepakojums un noformējums
                  
               
                     
                        Dzīvnieku izcelsmes blakusprodukti
                     
                  
                  
                     Dzīvnieku izcelsmes blakusprodukti un atvasinātie produkti
                  
                  
                     Dzīvnieku izcelsmes blakusprodukti un atvasinātie produkti
                  
               
                     
                        Dzīvnieku veselība
                     
                  
                  
                     Ūdensdzīvnieku veselība
                  
                  
                     Dzīvnieku veselības pārvaldība, tostarp programmas statusa “brīvs no slimības” iegūšanai un uzturēšanai, un aktīvas epizootiskās slimības (piemēram, putnu gripa)
                  
               
                     Sauszemes dzīvnieku veselība
                  
               
                     Sagatavotība un profilakse
                  
                  
                     Neparedzētu situāciju plānošana
                  
               
                     
                        Dzīvnieku labturība
                     
                  
                  
                     Saimniecībā
                  
                  
                     Cūkas, dējējvistas, broileri, mazie atgremotāji un liellopi
                  
               
                     Transportējot
                  
               
                     Nonāvējot
                  
                  
                      
                  
                  
                     Kaušana, piespiedu nokaušana un ārkārtas nonāvēšana
                  
               
                     
                        Bioloģiskā ražošana
                     
                  
                  
                     Bioloģiskā ražošana
                  
                  
                     Bioloģiskā ražošana
                  
               
                     
                        Preču un dzīvnieku ievešana EEZ no trešām valstīm
                     
                  
                  
                     Robežkontroles punktu atbilstība
                  
                  
                     Atkārtoti nozīmēto un jauno robežkontroles punktu un pārbaužu centru atbilstība
                  
               
                     Dzīvnieku un preču oficiālās kontroles
                  
                  
                     Oficiālās kontroles attiecībā uz dzīviem dzīvniekiem un dzīvnieku un nedzīvnieku izcelsmes produktiem no trešām valstīm
                  
               
                     
                        Vispārīgie un horizontālie aspekti
                     
                  
                  
                     Ieteikumu īstenošanas pārbaude
                  
                  
                     Nozaru ieteikumu īstenošanas pārbaude un vispārēja pārskatīšana
                  
               
                     Krāpniecība
                  
                  
                     Ieviestie pasākumi krāpnieciskas vai maldinošas prakses apkarošanai
                  
               
                     Oficiālo kontroļu efektivitātes pārbaude
                  
                  
                     Ieviestie pasākumi oficiālo kontroļu efektivitātes pārbaudei